


NÁRODNÁ RADA SLOVENSKEJ REPUBLIKY
IX. volebné obdobie

Návrh

Zákon

z ....2026,

[bookmark: _heading=h.8ci60hr62g33]ktorým sa mení a dopĺňa zákon č. 108/2024 Z. z. o ochrane spotrebiteľa a o zmene a doplnení niektorých zákonov v znení neskorších predpisov
 	Národná rada Slovenskej republiky sa uzniesla na tomto zákone:  
 
Čl. I
Zákon č. 108/2024 Z. z. o ochrane spotrebiteľa a o zmene a doplnení niektorých zákonov v znení zákona č. 310/2025 Z. z. a zákona č. 311/2025 Z. z. sa mení a dopĺňa takto:
1. V § 13a ods. 1 sa slová „ods. 3“ nahrádzajú slovami „ods. 4“.
2. V § 15 sa za odsek 1 vkladá nový odsek 2, ktorý znie:
„(2) Obchodník, ktorý sprostredkúva predaj diaľničnej známky63a) je povinný pred uzavretím zmluvy uzavretej na diaľku alebo pred tým, ako spotrebiteľ odošle objednávku, ak sa zmluva uzatvára na základe objednávky spotrebiteľa, okrem informácií podľa § 5 a odseku 1 spotrebiteľovi jasne a zrozumiteľne oznámiť, že ide o sprostredkovanie predaja diaľničnej známky,63a) cenu diaľničnej známky63a) a cenu za sprostredkovanie jej predaja. Tieto informácie musia byť uvedené viditeľne, v bezprostrednej blízkosti celkovej ceny a nesmú byť prezentované menej výrazným spôsobom než celková cena.“.
Poznámka pod čiarou k odkazu 63a znie:
„63a) Zákon č. 488/2013 Z. z. o diaľničnej známke a o zmene niektorých zákonov v znení neskorších predpisov.“.
Doterajšie odseky 2 až 9 sa označujú ako odseky 3 až 10.
3. [bookmark: _GoBack]V § 15 ods. 6 sa slová „odseku 4 písm. a)“ nahrádzajú slovami „odseku 5 písm. a)“.
4. V § 15 ods. 10 sa slová „odsekov 1 a 5“ nahrádzajú slovami „odsekov 1 a 6“.
5. V § 16 ods. 3 sa slová „§ 15 ods. 1 a 5“ nahrádzajú slovami „§ 15 ods. 1 a 6“.
6. V § 26 ods. 3 sa slová „ods. 3 až 5“ nahrádzajú slovami „ods. 4 až 6“.
7. V § 43 ods. 1 sa slová „§ 15 ods. 1, 3 až 5, 7 až 9“ nahrádzajú slovami „§ 15 ods. 1, 4 až 6, 8 až 10“.
Čl. II
Tento zákon nadobúda účinnosť 1. novembra 2026.

